钦定古今图书集成/明伦汇编/闺媛典/第206卷 > 杨道弘妻闻人氏
## 钦定古今图书集成/明伦汇编/闺媛典/第206卷 > 杨道弘妻闻人氏

按《馀姚县志》：“闻人氏，太学生杨道弘妻，父梦凤鸣于
室而生氏。幼敏慧，闻塾师讲习，颇明大意。及归道弘，
弘游洛中死，氏事耄姑，虽遭俭岁，甘旨无缺。教子翥
篝灯读书，以纺绩相伴，竟夜不辍。及子出就外傅，必
访文行兼优者，方许执经问业。后避兵山中，姑没，当
暑拮据丧事，竟至呕血。翥长辛卯，登贤书会试，由燕”
过洛，扶父柩归。姚氏哭之江滨，大恸曰：“吾所以至今
日者，以柩未归也。”志既遂，目自此瞑矣。遂沐浴焚香，
与戚诀别，促令张灯送行而逝。邑宰胥庭清表其闾。